ລາວ​ຈະ​ກວາດ​ລ້າງ ​ບັນຫາ​ຄົນ​ຂໍທານໃຫ້ໝົດໄປ ຈາກທ້ອງ​ຖະໜົນ​ ນະຄອນຫລວງ​ວຽງ​ຈັນ
ທາງ​ການ​ລາວ​ຈະ​ດໍາ​ເນີນ ​ການກວດ​ລ້າງ​ບັນຫາ​ຄົນ​ຂໍທານ ​ໃຫ້​ໝົດ​ໄປ​ຈາກທ້ອງ​ຖະໜົນ ​ໃນ​ທົ່ວ​ເຂດ​ນະຄອນຫລວງ​ວຽງ​ຈັນ ດ້ວຍ​ການ​ຄວບ​ຄຸມ​ຕົວ​ໄວ້ ​ຈົນ​ກວ່າ​ ກອງປະຊຸມ ASEM ຈະ​ສິ້ນ​ສຸດ​ລົງ.
ທ່ານ ວີລະສັກ ນາມມົນຕີ ຫົວໜ້າພະແນກແຮງງານແລະສະຫວັດ ດີການສັງຄົມຂອງນະຄອນວຽງຈັນ ໄດ້ຖະແຫຼງຢືນຢັນວ່າ ອໍານາດ ການປົກຄອງເຂດນະຄອນວຽງຈັນ ໄດ້ມີມະຕິໃຫ້ຮັບຜິດຊອບໃນ ການແກ້ໄຂບັນຫາຄົນຂໍທານ ຄົນພິການ ແລະຜູ້ທີ່ມີບັນຫາທາງ ຈິດ ທີ່ພາກັນທ່ຽວເລາະຂໍທານ ຢູ່ຕາມທ້ອງຖະໜົນໃນທົ່ວເຂດ ນະຄອນຫລວງວຽງຈັນ ຄະນະກໍາມະການສະເພາະກິດຊຸດດັ່ງກ່າວນີ້ ປະກອບດ້ວຍຜູ້ ແທນຂອງອໍານາດການປົກຄອງນະຄອນວຽງຈັນ ຜູ້ແທນຂອງ ອໍານາດການປົກຄອງຈາກທຸກເມືອງ ແລະທຸກໝູ່ບ້ານໃນເຂດ ນະຄອນວຽງຈັນ ທີ່ຈະປະສານງານກັນຢ່າງໃກ້ຊິດໃນການດໍາ ເນີນມາດຕະການກວດກາ ແລະຄວບຄຸມຕົວຂໍທານທຸກຄົນໄວ້ ໃນສູນສະຫວັດດີການ-ສັງຄົມ ຂອງນະຄອນວຽງຈັນໄປຈົນກວ່າ ກອງປະຊຸມສຸດຍອດຜູ້ນໍາເອເຊຍກັບສະຫະພາບຢູໂຣບ (ASEM) ຄັ້ງທີ 9 ທີ່ຈະມີຂຶ້ນໃນວັນທີ 5-6 ເດືອນພະຈິກປີນີ້ຈະສິ້ນສຸດລົງ ທັງນີ້ທາງການລາວເຊື່ອວ່າມີຄົນຂໍທານ ຄົນພິການ ແລະຄົນ ມີບັນທາງຈິດ ທີ່ພາກັນທ່ຽວເລາະຂໍທານຢູ່ຕາມທ້ອງຖະໜົນ ໃນທົ່ວເຂດນະຄອນວຽງຈັນ ຈໍານວນຫຼາຍຮ້ອຍຄົນ ຊື່ງສ່ວນ ຫຼາຍກໍແມ່ນປະຊາຊົນລາວ ທີ່ເດີນທາງມາຈາກເຂດຊົນນະ ບົດ ເນື່ອງຈາກບັນຫາຄວາມຍາກຈົນ ແລະບໍ່ມີວຽກເຮັດງານ ທໍາ ທີ່ເພີ່ມຈໍານວນຫຼາຍຂຶ້ນນັບມື້ ໂດຍຫລ້າສຸດກໍມີລາຍງານ ວ່າ ຄະນະກໍາມະການສະເພາະກິດຊຸດດັ່ງກ່າວນີ້ ໄດ້ທໍາການ ຄວບຄຸມຕົວຄົນຂໍທານໄວ້ ໃນສູນຮອງຮັບແລ້ວກວ່າຮ້ອຍຄົນ ແລະຈະດໍາເນີນການຄວບຄຸມຕົວໃຫ້ໄດ້ທັງໝົດພາຍໃນ ເດືອນກັນຍານີ້ ທາງການລາວຖືວ່າການດໍາເນີນການດັ່ງກ່າວ ເປັນສ່ວນນຶ່ງຂອງມາດຕະການຮັກສາຄວາມ ຮຽບຮ້ອຍໃນສັງຄົມ ເພື່ອຮອງຮັບກອງປະຊຸມ ASEM ຄັ້ງທີ່ 9 ຊຶ່ງກ່ອນໜ້ານີ້ ທ່ານທອງບັນ ແສງອາພອນ ລັດຖະມົນຕີວ່າການກະຊວງປ້ອງກັນຄວາມສະຫງົບພາຍໃນກໍໄດ້ສັ່ງການໃຫ້ ທຸກພາກສ່ວນທັງໃນລະດັບສູນກາງ ແລະ ທ້ອງຖິ່ນໃນທົ່ວປະເທດ ໃຫ້ເພີ່ມຄວາມເຂັ້ມງວດ ເຂົ້າໃນການກວດກາ ແລະຄວບຄຸມທຸກຄວາມເຄື່ອນໄຫວໃນສັງຄົມຢ່າງໃກ້ຊິດ ແລະໃຫ້ຈັດ ເວນຍາມຕາມໝູ່ບ້ານຕ່າງໆຕະຫຼອດ 24 ຊົ່ວໂມງ ໃນທົ່ວເຂດນະຄອນວຽງຈັນ ອີກດ້ວຍ ໂດຍສະເພາະແມ່ນການຮັກສາຄວາມໝັ້ນຄົງ ແລະສະຖຽນລະພາບທາງການເມືອງ ແຫ່ງຊາດນັ້ນ ຖືເປັນຄາດໝາຍທີ່ມີຄວາມສໍາຄັນທີ່ສຸດ ຊຶ່ງກໍຄືການສະກັດກັ້ນ ແລະປ້ອງກັນບໍ່ໃຫ້ມີການເຄື່ອນໄຫວ ທີ່ມີເປົ້າໝາຍເພື່ອການຊຸມນຸມປະທ້ວງທາງການເມືອງເກີດຂຶ້ນຢູ່ໃນລາວຢ່າງເດັດຂາດ ດັ່ງທີ່ທ່ານ ທອງບັນ ໄດ້ເນັ້ນຢໍ້າກ່ອນໜ້ານີ້ວ່າ: ທັງນີ້ ທ່ານ ທອງບັນ ໄດ້ຖະແຫຼງຢືນຢັນວ່າກະຊວງປ້ອງກັນຄວາມສະຫງົບໃນລາວໄດ້ວາງ ຄາດໝາຍໃນການປະຕິບັດພາລະບົດບາດໄວ້ 4 ດ້ານດ້ວຍກັນຄືການຮັບປະກັນໃນການຮັກສາຄວາມໝັ້ນຄົງທາງການເມືອງໃຫ້ໄດ້ຢ່າງຄົບຖ້ວນ ການຮັບປະກັນເຖິງຄວາມເປັນ ລະບຽບຮຽບຮ້ອຍໃນສັງຄົມ ການເສີມສ້າງກໍາລັງປ້ອງກັນຄວາມສະຫງົບໃຫ້ມີປະສິດທິ ພາບ ແລະການເສີມສ້າງດ້ານພະລາທິການໃຫ້ແກ່ກໍາລັງປ້ອງກັນຄວາມສະຫງົບ ໃຫ້ໄດ້ ຢ່າງທົ່ວເຖິງ